Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1997. évi XXXIV. törvény hatályba lépése után a központi szerv vezetőinél alacsonyabb beosztású személyek
Paragraph Index: 1663

az 1997. évi XXXIV. törvény hatályba lépése után a központi szerv vezetőinél alacsonyabb beosztású személyek minősítettek, nem tekinthetők minősített adatnak. A jogszabályok autentikus forrása a . A közlönyben a Ttv. módosítását felvezető szöveg megfogalmazása szerint a 6. § (1) bekezdése kiegészül egy új i) ponttal, „egyidejűleg a jelenlegi i)—u) pontok jelölése j)—v) pontra változik”. A felvezető szöveg értelmezése szerint, amennyiben jogszabály ezekre a pontokra hivatkozik, ez esetben a módosított új jelöléseket kell figyelembe venni. Önmagában a nyelvtani értelmezés kétségtelenül bizonytalanságot eredményezhet amiatt, hogy a Ttv. 6. § (1) bekezdés p) pont jelölését a törvényi módosítás q) változtatta. A logikai értelmezésből azonban egyértelműen következik, hogy a hivatkozott p) pont szerinti vezetőnek sem honvédelmi, sem nemzetbiztonsági, sem pedig bűnüldözési feladata nincs, ezzel szemben a q) pontban szereplő vezetőknek viszont van. A történeti jogértelmezés módszerével vizsgálva a felvetést nyilvánvalóan a jogalkotónak nem volt és nem is lehetett olyan szándéka, hogy a Miniszterelnöki Hivatal vezetőjét, politikai államtitkárát, vagy a Kormány ügyrendje szerinti testület vezetőjét honvédelmi, nemzetbiztonsági vagy bűnüldözési feladattal ruházza fel. Ezt támasztja alá az is, hogy a jogalkotó, észlelve a problémát, a hivatkozásban meglévő szinkron hibát helyrehozta és a Ttv.-ét módosító 1999. évi LXXXV. törvény 62. §-a szerint ismét a határőrség, a rendvédelmi szerv stb. vezetője került az (5) bekezdés szerinti hivatkozás alá.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes